علم النفس والـ تصميم ؟
كيف هذا ؟
ازاي يعني ؟!
ايه علاقة علم النفس بالـ تصميم ؟
لماذا على اي مصمم جرافيك ان يقرأ في علم النفس ؟
ما الذي يجب على مصمم الجرافيك معرفته في علم النفس ؟
هتعرف ان شاء الله في المقال ده إجابات الاسئلة دي.
علاقة الـ تصميم وعلم النفس
ولماذا على اي مصمم جرافيك ان يقرأ في علم النفس؟
سؤالين مرتبطين ببعضهم وهتكون الإجابة عليهم في فقرة واحدة ان شاء الله.
علم النفس يدخل في كل شئ بما انك تتعامل مع بني ادمين ( معرفش مين اللي اخترع الجمع العجيب ده 😀 )
بما انك بتتعامل مع بشر – بني آدم –
لازم يكون عندك معلومات عن علم النفس.
طيب ما هو علم النفس اصلا ؟
من الآخر وباختصار شديد هو علم يدرس سلوك الفرد.
يعني بيبقى عامل ازاي امتى و فين و ليه .
بما ان التصميم لغة تواصل مع غيرك من البشر المختلفين من حيث شخصياتهم
فلازم تعرف النفسية والشخصية الخاصة بالفئة اللي هتصمم لها الـ تصميم.
عشان تقدر تختار اللون المناسب والعناصر المناسبة وحتى اللغة المناسبة للفئة المستهدفة.
نيجي للسؤال الثالث
ما الذي على مصمم الجرافيك معرفته في علم النفس
طيب ايه اللي المفروض تعرفه في علم النفس كمصمم جرافيك ؟
بص ممكن تكون اول مرة بتسمع المعلومة دي وهي ان اي مهنة او اي عمل المفروض انك تكون عارف علم نفس لأنك بتتعامل مع بشر
وحتى لو بتتعامل مع حيوانات ففي فرع من فروع علم النفس اسمه علم النفس الحيواني
شوفت الموضوع مهم ازاي
فانت كـ مصمم جرافيك المفروض يكون عندك خلفية وثقافة في علم النفس
على الاقل تطلع على بعض الملعومات في كل فرع من فروعه.
ولكن لما تيجي تصمم مشروع معين وتستهدف فئة معينة
فالمفروض تكثف قراءة عن الفرع اللي يخدم تصميمك للفئة المستهدفة.
بمعنى ( ناخد مثال ) : لو هتصمم للأطفال فتقرأ مثلا في فرع علم نفس النمو وبالتحديد مرحلة الطفولة.
او لو كنت بتصمم لطلاب مثلا فتقرأ في فرع علم نفس التعليم وهكذا ..
من الفروع المهمة اللي المفروض تركز عليها في علم النفس هو فرع ( علم النفس التجاري )
وخصوصًا لو بتصمم للإعلان عن منتج معين
لأن علم النفس التجاري يدرس الاسباب اللي دفعت المستهلك لشراء السلعة او الخدمة.
مثال لـ تصميمين مختلفين لماكدونلدز
طبعًا واضح الفرق فالـ تصميم الأول يستهدف اطفال في المدرسة والتاني يستهدف الكبار اللي بيحتاجو الواي فاي.
في حاجات بنعملها تلقائي نتيجة الخبرة من غير قراءةالكلام ده
بس اكيد اكيد لو عندنا خلفية وبنعمل الـ تصميم عن علم هيكون قوي ومؤثر اكتر وهنتجنب اخطاء كتير.
الـ تصميم مهمته اصلا انه بيقدم رسائل بصرية ودي من اخطر وسائل التأثير على النفس
عشان كدة اسمحلي ألفت انتباهك لجزئية مهمة جدًا في الفقرة القادمة :
أجعل فكرتك في الـ تصميم ايجابية
اذا اردنا ان يكون للتصميم تأثير
لا تصور الشئ السلبي
( تصميم ما تصمم أن يكون عليه الأمر )
ينصح جانب من علم النفس بأتباع سياسة ( نحو ) وليس ( بعيدًا عن )
ماذا يعني هذا الكلام ؟
الـ مقصود أن تصور ماتريد أن يكون وليس ما لا تريد أن يكون أو ما لا تريد أن يستمر
يعني تصمم الحاجة اللي عايزها تتحقق.
ظهر اتجاه جديد "نسبيًا" في علم النفس اسمه علم النفس الايجابي
على يد د. مارتن سليجمان رئيس جمعية علماء النفس الامريكيين.
وهو اتجاه لا يركز فقط على دراسة المشكلة او نقاط الضعف ويعمل على تقويتها
بل يحدد نقاط القوة او النقاط المراد تقويتها حتى لو لم تكن هناك مشكلة ويعمل على تقويتها
يجب ان يهتم علم النفس بالقوة والبشرية وضعفها بنفس القدر.
د.مارتن سليجمان
فهذا الاتجاه يتعلق بزيادة الشعور الايجابي على حد قول د.مارتن
يقول د. احمد عمارة استشاري الصحة النفسية ان سياسة ( بعيدًا عن ) تجعلك لا تزال في دائرة المشاكل
لأن كل ما تفكر به هو الهروب أو التخلص من هذه المشكلة أو التحسر عليها ( دي مصيبة ).
أما ما يجب عليك فعله هو التركيز على ما تريد أن يكون عليه الأمر ( تصميم ما تريد أن يكون عليه الأمر )
وبالتالي تجذب كل الطاقات الـ ايجابية لتحقيق هذا الشئ الذي يتصف بالـ ايجابية.
فالتفكير في شئ ما يزيد من احتمالية حدوثه فالتفكير طاقة تزود الشئ الذي تفكر به
إذا كانت فكرة ايجابية ستصبح أقوى والعكس.
هناك قاعدة تقول : "ما تركز عليه يزداد و يكثر"
حسنًا سوف اعطي مثالًا على هذا وهو شئ يحدث كثيرًا هذه الأيام.
فترى المصمم يقوم بـ تصميم ووصف شئ سئ يحدث في بلاده او حالة سلبية يمر بها المجتمع،
فهو لم يقدم حلًا للمشكلة بل اكتفى بعرضها واظهارها ونشرالسلبية فقط لا غير.
ماذا لو كان الـ تصميم فكرته ايجابية وبه تشجيع وأمل
بالتأكيد سيكون الأمر مختلف وتأثيره اقوى.
وسيكون التأثير والنتائج ايجابية على المستوى العام سواء أشعرت بهذا التأثير ام لا.
طبعًا لا اقصد ابدًا تزييف الحقائق ولكن الفكرة ألا يكون شغلنا الشغال تصوير المآسي والاحزان والتحسر.
الـ تصميم سلاح قوي لأنه اداة إعلامية كما ذكرت من قبل فاستخدمه للخير و اجعل نيتك خالصة لله.
شوف المقال الصغير ده بيتكلم عن النقطة دي برضو ( انتبه لتأثير لوحاتك على الآخرين ).
ربما ترى كلامي جديدًا عليك او غير مألوف .. يمكنك ان تبحث وترى بنفسك.
طبعًا الكلام ده عام ويعتبر مقدمة وربما ان شاء الله احط مقالات تفصيلة اكثر
زي الدلالات النفسية للألوان والأشكال الهندسية.
طبعًا كالعادة مستني رأيك بخصوص الكلام ده وهل في استفادة ولا لأ ؟ واي استفسار ان جاهز ان شاء الله.
لو عايز تثقف نفسك اكتر كـ مصمم جرافيك ادخل قسم ( تثقيف المصمم ) على المدونة.